Bizottság 98/21/EK irányelve
(1998. április 8.)
az orvosok szabad mozgásának elősegítéséről, illetve az orvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló 93/16/EGK tanácsi irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 49. cikkére, 57. cikke (1) és (2) bekezdésének első és harmadik mondatára, valamint 66. cikkére,
tekintettel a legutóbb a 97/50/EK európai parlamenti és tanácsi irányelvvel [1] módosított, az orvosok szabad mozgásának elősegítéséről, illetve az orvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló, 1993. április 5-i 93/16/EGK tanácsi irányelvre [2] és különösen annak 44a. cikkére,
mivel Hollandia indokolt kérelmet terjesztett elő, amelyben a két vagy több tagállamra vonatkozó szakorvosi jegyzéken a foglalkozás-egészségügy megjelölés módosítását kérte az említett tagállam vonatkozásában;
mivel Belgium és Luxemburg indokolással ellátott kérelmet terjesztett elő, amelyben kérte a foglalkozás-egészségügy felvételét a két vagy több tagállamra vonatkozó szakorvosi jegyzékbe, az említett tagállamok vonatkozásában;
mivel Svédország indokolt kérelmet terjesztett elő, amelyben kérte a társadalom-orvostan és szociális orvostan felvételét a két vagy több tagállamra vonatkozó szakorvosi jegyzékbe, az említett tagállam vonatkozásában;
mivel az ebben az irányelvben meghatározott intézkedések összhangban vannak a 75/365/EGK tanácsi határozattal [3] létrehozott közegészségügyi vezető tisztségviselők bizottságának véleményével,
ELFOGADTA EZT AZ IRÁNYELVET:
1. cikk
A 93/16/EGK irányelv 7. cikkének (2) bekezdése a következőképpen módosul:
a) a
"foglalkozás-egészségügy"
címszó a következő szöveggel egészül ki:
"Belgium: médicine du travail/arbeidsgeneeskunde,
Luxemburg: médecine du travail";
b) a "foglalkozás-egészségügy" címszó alatt a "Hollandia" sorban feltüntetett "arbeids- en bedrijfsgeneeskunde" szavak helyébe az "arbeid en gezondheid" szavak lépnek;
c) a
"társadalom-orvostan és szociális orvostan"
címszó a következő szöveggel egészül ki:
"Svédország: Socialmedicin".
2. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1998. december 31-ig megfeleljenek. Erről haladéktalanul tájékoztatják a Bizottságot.
Az e bekezdés alapján elfogadott intézkedésekben hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.
3. cikk
Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1998. április 8-án.